诗词查询
下嫁戎庭远, 和亲汉礼优。 笳声出虏塞, 箫曲背秦楼。 贵主悲黄鹤, 征人怨紫骝。 皇情眷亿兆, 割念俯怀柔。
春风倚棹阖闾城, 水国春寒阴复晴。 细雨湿衣看不见, 闲花落地听无声。 日斜江上孤帆影, 草绿湖南万里情。 东道若逢相识问, 青袍今已误儒生。
居人行转轼, 客子暂维舟。 念此一筵笑, 分为两地愁。 露湿寒塘草, 月映清淮流。 方抱新离恨, 独守故园秋。
湘西一杯酒, 渺渺红叶换。 江东千里云, 落落黄犬叹。 人生七十稀, 百里九十半。 初期枉车马, 近乃遗札翰。 小迟君不肯, 一出我岂惮。 虽微办鸡黍, 岂乏具薪炭。 古风久不作, 我友当力赞。 旧诗况琼玖, 触目屡璀璨。 中馨称兰佩, 外饰匪玉冠。 初年已飞腾, 中道翻叹惋。 恐遗知己羞, 遂许独力断。 于兹树风声, 何止评月旦。 君如渥洼种, 可以羁絷绊。 我异淇园姿, 犹睎岁时贯。 君乎甚英爽, 我也终浪漫。 自应殊显晦, 宁复待剖判。 湖山冰玉明, 楼阁丹青焕。 叩舷或乘舟, 曳杖或登岸。 君行定有得, 我去何可愞。 与想悠然时, 却忆苍然观。
东林送客处, 月出白猿啼。 笑别庐山远, 何烦过虎溪。
楚江微雨里, 建业暮钟时。 漠漠帆来重, 冥冥鸟去迟。 海门深不见, 浦树远含滋。 相送情无限, 沾襟比散丝。
郑公樗散鬓成丝, 酒后常称老画师。 万里伤心严谴日, 百年垂死中兴时。 苍惶已就长途往, 邂逅无端出饯迟。 便与先生应永诀, 九重泉路尽交期。
河桥送人处, 凉夜何其。 斜月远堕余辉。 铜盘烛泪已流尽, 霏霏凉露沾衣。 相将散离会, 探风前津鼓, 树杪参旗。 华骢会意, 纵扬鞭、亦自行迟。 迢递路回清野, 人语渐无闻, 空带愁归。 何意重红满地, 遗钿不见, 斜迳都迷。 兔葵燕麦, 向残阳、欲与人齐。 但徘徊班草, 欷歔酹酒, 极望天西。
寒草烟光阔, 渭水波声咽。 春潮雨霁轻尘歇。 征鞍发。 指青青杨柳, 又是轻攀折。 动黯然, 知有后会甚时节? 更进一杯酒, 歌一阕。 叹人生, 最难欢聚易离别。 且莫辞沉醉, 听取阳关彻。 念故人, 千里至此共明月。
荒烟凉雨助人悲, 泪染衣襟不自知。 除却春风沙际绿, 一如看汝过江时。
杨柳东风树, 青青夹御河。 近来攀折苦, 应为别离多。
缑山仙子, 高情云渺, 不学痴